

ZAVOD ZA ZDRAVSTVENU ZAŠTITU 
RADNIKA U SAOBRAĆAJU-SARAJEVO
Ulica Kolodvorska broj 10
S a r a j e v o

Na osnovu člana 7.stav 2., člana 8.stav 1. i 2., članova 10. i 12. Pravilnika o radu, unutrašnjoj organizaciji, plaćama i naknadama radnika i sistematizaciji radnih mjesta Zavoda za zdravstvenu zaštitu radnika u saobraćaju – Sarajevo broj: 01-1-1412-6/26, a u skladu sa odlukom direktora Zavoda broj: 01-2-1853/26 od 29.09.2026., Zavod za zdravstvenu zaštitu radnika u saobraćaju-Sarajevo (u daljem tekstu: Zavod) raspisuje  
JAVNI OGLAS

Za prijem radnika u radni odnos na poslove radnog mjesta: 
1. specijalista neurolog		1 izvršilac na određeno vrijeme najdalje do 2 godine	
2. medicinska sestra-tehničar	3 izvršioca na neodređeno vrijeme

a) Uslovi koje kandidati moraju ispunjavati:
Pored opštih uslova propisanih zakonom, kandidati treba da ispunjavaju i slijedeće posebne uslove: 

1. VSS, položen specijalistički ispit iz neurologije /neuropsihijatrije,1 godina radnog iskustva, opšta zdravstvena sposobnost,
2. SSS, smjer medicinska sestra-tehničar, položen stručni ispit, 6 mjeseci radnog iskustva, opšta zdravstvena sposobnost.

b) Kratak opis poslova radnog mjesta: 
1.Pregled, obrada i liječenje bolesnika u ambulantno-specijalističkoj djelatnosti u okviru svoje specijalnosti; obavljanje konsultativnih pregleda na zahtjev osnovne-primarne zdravstvene zaštite i drugih specijalnosti; upućivanje bolesnika na druge konsultativne preglede i na stacionarno liječenje; odgovoran je za vođenje propisane zdravstvene dokumentacije, evidencije i izvještaja; analiza zdravstvenog stanja bolesnika liječenih u bolnicama i polikliničkoj djelatnosti i zajedno sa primarno-osnovnom zdravstvenom zaštitom izrađuje prijedloge programa mjera zdravstvene zaštite za područje Zavoda; učestvuje u ostvarivanju prihvaćenog programa mjera zdravstvene zaštite i zajedno sa primarnom zdravstvenom zaštitom primjenjuje dispanzerske metode rada kod dogovorenih oboljenja i stanja; učestvuje u zdravstvenom vaspitanju i prosvjećivanju, u edukaciji zdravstvenih radnika u svom timu kao i ostalih vezanih za ostvarivanje dogovorenih programa mjera; organizuje posao u svom radnom timu; rad na unapređenju dijagnostičkih, terapeutskih i preventivnih postupaka; aktivno bavljenje zdravstvenim vaspitanjem i prosvjećivanjem; davanje stručnih mišljenja na stručne zahtjeve kod određenih slučajeva bolesti i povreda; radi i druge poslove u okviru svog zvanja.

2. Prihvat pacijenata i priprema medicinske dokumentacije; ispomoć ljekaru kod pregleda i intervencije; vođenje dnevne i tekuće evidencije rada i propisane medicinske dokumentacije; učestvovanje u vakcinaciji i primjeni ordinirane terapije; učestvuje u obavljanju sistematskih pregleda, priprema materijala i vršenje sterilizacije; uzimanje bioloških materijala za laboratorijske analize; učestvovanje  u sprovođenju mjera reanimacije; rad na zdravstvenom vaspitanju; vrši identifikaciju i trijažu oboljelih i povređenih; vrši mjerenje pulsa termometrije i upisuje nalaze, aplikaciju medikamenata, seruma, i vakcina na koju je obavezno prethodno testiranje, vrši samo uz neposredno prisustvo ljekara; vrši primarnu i sekundarnu obradu manjih rana; postavlja i skida udlage po uputi ljekara; vrši mantropometrijska mjerenja, funkcionalna testiranja i snimanja prilikom ljekarskih pregleda; vođenje opštih identifikacionih podataka o korisniku zaštite na liječenju radi formiranja zdravstvenog kartona i prijavnog lista i obezbjeđivanje uslova za naplatu; kompletiranje, registracija, šifriranje, odlaganje i čuvanje medicinske dokumentacije; vođenje dnevnih, mjesečnih i kumulativnih evidencija i izrada izvještaja o broju i vrsti usluga u skladu sa propisima o evidencijama u oblasti zdravstva; vođenje ambulantnog protokola; izdaje i ulaže zdravstvene kartone; odgovorna je za inventar, kartoteke; daje potrebna obavještenja pacijentima; vođenje apsentizma, traumatizma, evidencije za IK; obavlja i druge poslove po nalogu rukovodioca

Mjesto rada: Sarajevo

c)      Dokazi koji se dostavljaju na javni oglas za sva radna mjesta: 
-  vlastoručno potpisana prijava,
-  kratka biografija,
-  izvod iz matične knjige rođenih (original ili ovjerena kopija),
-  uvjerenje o državljanstvu (original ili ovjerena kopija),
- saglasnost o korištenju ličnih podataka u svrhu Javnog oglasa (ovjerena u opštini- obrazac 
  objavljen na web stranici Zavoda)

d) Ostala dokumentacija:

1. diplomu ili uvjerenje o završenom Medicinskom fakultetu i uvjerenje o položenom specijalističkom ispitu iz neurologije/neuropsihijatrije (originali ili ovjerene kopije), dokaz o radnom iskustvu na navedenom radnom mjestu (original ili ovjerena kopija), 

2. diplomu ili uvjerenje o završenoj srednjoj medicinskoj školi, smjer medicinska sestra-tehničar i uvjerenje o položenom stručnom ispitu za medicinsku sestru-tehničara (originali ili ovjerene kopije), dokaz o radnom iskustvu na navedenom radnom mjestu (original ili ovjerena kopija).

e) Kandidati su dužni dostaviti dokumente tražene javnim oglasom. Dokumenti koji nisu u skladu sa istim neće se uzimati u razmatranje. Dostavljena dokumentacija ne podliježe naknadnom vraćanju.

Prijave sa svim traženim dokumentima kandidati će dostaviti lično na protokol Zavoda ili preporučenom poštom na adresu: Zavod za zdravstvenu zaštitu radnika u saobraćaju-Sarajevo, Kolodvorska 10.,Sarajevo.

Na koverti naznačiti ''Prijava na javni oglas za prijem u radni odnos na neodređeno ili određeno vrijeme na radno mjesto pod rednim brojem _____ -  ne otvarati''.
Nepotpune, neblagovremene i neuredne prijave neće se uzimati u razmatranje.

f)  Kandidati koji dostave uredne, blagovremene i potpune prijave će polagati pismeni i/ili usmeni ispit.
     O datumu, vremenu i mjestu polaganja ispita kandidati će biti obaviješteni pismeno preporučenom
     poštom kao i na e-mail adresu ukoliko je ista navedena u prijavi. 
 
g) Izabrani kandidat je dužan prije potpisivanja ugovora o radu dostaviti ljekarsko uvjerenje o zdravstvenoj sposobnosti za obavljanje poslova radnog mjesta za koje se prijavio.

h) Za navedena radna mjesta nije predviđen probni rad.

i) Javni oglas se objavljuje najmanje u jednom dnevnom listu, web stranici Zavoda i obavezno se dostavlja i JU službi za zapošljavanje prema sjedištu Zavoda i ostaje otvoren  petnaest (15) dana od dana zadnje objave.

